**Hovedbestyrelsesmøde 24.10.2022
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tidspunkt**: Mandag, den 24. oktober 2022 kl. 19.30

**Sted:** Microsoft Teams

**Deltagere:** Niels Johansen (NJ)

 Villy Petersen (VP)

 Jan Steen Hansen (JH)

 Jørn Boklund (JB)

 Søren Andersen (SA)

 Pia West Christensen (PW)

 Maria Steenberg - sekretariatet

**Afbud:** Michael Th. Larsen (ML)

**Ordstyrer:**  Søren Andersen

**Referent:** Maria Steenberg

**Dagsorden:**

1. Indledning og aktuelt v/Pia

2. Orientering v/forretningsudvalget og herunder status på Geraldy-koncept

3. Kapflyvningsplan 2023-2024

4. Eventuelt

**1. Indledning og aktuelt v/Pia**

Pia West Christensen byder velkommen til mødet og oplyser, at det vigtigste formål med mødet er, at vi skal have behandlet og færdiggjort Hovedbestyrelsens endelige forslag til kapflyvningsplan. Der informeres endvidere om, at der i uge 42 har været revision ved DdBs repræsentantskabsvalgte revisor Jan Qvortrup. DdBs advokat er koblet på en sag med fakturaer fra en af vore vognmænd, som er under tvangsopløsning. Sagen forventes løst med bistand fra vores advokat og under konsekvenser for DdB.

**2. Orientering v/forretningsudvalget og herunder status på Geraldy-koncept**

Pia West Christensen informerer om, at der snarligt kan startes annoncering på salg af ejendommen i Linde, idet der nu er taget fotos og lavet rapporter om energimærkning. Der er ikke kommet indsigelser mod varsling af huslejestigning på lejeboligen i Linde, og dermed stiger lejen pr. 01.01.2023.

I forlængelse af tidligere drøftelser omkring investering i nyt transportmateriel, også kaldet Geraldy-konceptet informeres Hovedbestyrelsen om, at der har været kontakt med Geraldy. Vi har fået klarlagt, at deadline for bestilling af materiel for organisationens vedkommende vil være inden årets udgang, hvis materiellet skal være klar til sæson 2023. Derudover har Geraldy tilbudt at besøge sekretariatet i Linde i forbindelse med Hovedbestyrelsesmødet d. 26.11.22.

Der skal i sæson 2023 findes en ny ompakningsplads i Region Øst – Hovedbestyrelsen ønsker input fra medlemsskaren angående forslag til en ny ompakningsplads. Dette vil blive efterspurgt på brevduen.dk samt i Brevduen.

 **3. Kapflyvningsplan 2023-2024**

Der er modtaget en række ændringsønsker fra forskellige foreninger. Hovedbestyrelsen er meget positive over de mange ønsker da dette vidner om god dialog og interesse i medlemsskaren.

Hovedbestyrelsen har behandlet alle de ønsker, der er kommet ind inden fristen d. 15.10.22 og har foretaget følgende ændringer:

* Region Nord: Uge 24 Celle ændres til Hildesheim
* Region Syd: Uge 26 Halstenbek ændres til Garlstorf
* Landsflyvning: Uge 28 Karlsruhe flyttes til uge 27 og ændres til Baden-Baden~~.~~
* Region Nord: Uge 31 Uelzen ændres til Halstenbek

Den bærende struktur i Hovedbestyrelsens forslag til kapflyvningsplanen af den 03.09.2022 fastholdes.
Strukturen er bygget op på en sådan måde, at distancerne øges gradvist i løbet af sæsonen.
I strukturen er der lagt op til, at der ikke flyves ungeflyvninger før uge 24, ligeledes er der lagt op til, at der ikke flyves langflyvninger før i uge 24

Strukturen for Hovedbestyrelsens oplæg til Kapflyvningsplanen 2023-2024 er ydermere begrundet i afstandskriterier til midtpunkter (Ringsted/Kolding/Støvring) i regionerne.
Afstandskriterierne er som følger:

- Sprint: 200-250 km.
- Mellem: 350-500 km.
- Lang: fra 500 km.
- Marathon: fra 750 km.

Derudover er der i strukturen lagt op til fredagsindlevering på sprintflyvninger samt udvidet centralindlevering på langflyvninger og samt central indlevering om onsdagen på marathon flyvninger.

Ændringsforslag til kapflyvningsplanen skal fremsendes til Sekretariatet senest den 15.11.2022 og Hovedbestyrelsen præciserer, at kun foreninger kan fremsende forslag, som skal være underskrevet af formand og mindst 1 bestyrelsesmedlem.

Hovedbestyrelsens forslag til slipformer vil fremgå af dagsorden til repræsentantskabsmødet og det er muligt at indsende forslag til slipformer, som så vil blive behandlet ved repræsentantskabsmødet.

**4. Eventuelt**

Der foreligger et par henvendelser omkring hædersbevisninger. Disse bliver alene behandlet ved de ordinære hovedbestyrelsesmøder, så de indkomne ansøgninger vil blive behandlet ved hovedbestyrelsesmødet i november. Dette vil blive præciseret i ringlisten næste år, hvordan man kan søge hædersbevisninger.